Zamu tare a birnin Abuja ne gaba daya har sai an saki Sheikh Zakzaky……… | Harkar Musulunci
Gida Labarai Zamu tare a birnin Abuja ne gaba daya har sai an saki...
Zamu tare a birnin Abuja ne gaba daya har sai an saki Sheikh Zakzaky………
“Zamu tare gaba daya a birnin Abuja har sai sakar mana Sheikh Zakzaky”
Malam Sunusin Abdulkadir ya furta haka ne a lokacin da yake jawabi a gaban dubban Masallata, bayan kammala Sallar Jumma’a a Masallacin Jumma’a na Fagge. Ya fara Jawabin na sa ne kamar Kullum da kawo falalar Salatin Annabi ranar Jumma’a. Sannan ya yi jawabi akan ranar Haihuwar Sayyada Fatima Yar Manzon Allah. Cewa wannan Watan na Jimada Thani ne aka haifi Shugabar Matan dukkan al’ummomi.
Ya kara da cewa Saboda Son da Annabi yake mata duk lokacin da zai yi tafiya sai ya zo wajenta ya yi bankwana da ita haka idan ya dawo kafin ya shiga gida sai ya je gidanta ya ce mata ya dawo. Sannan zai shige zuwa gida.
Daga nan kuma ya bada Goron gaiyata zuwa gagarumin Maulidin Bikin Sayyida Fatima a.s da za ayi a Abuja. Ya ce tun yanzu mun ba da Goron Gaiyata sai Yan uwa su shirya kada Mutum ya ce bai sani ba. Ya ce tunda sun kai Malam Zakzaky Abuja to Masha Allah Abuja ta zama Garin Hijra a can za mu tare. Ba za mu bar Abuja ba sai sun sako mana Jagora.
Malam Sunusi ya ce Yana da kyau Yan uwa su komar da sana’o’insu zuwa Abuja, yadda za mu takurawa Azzalumai rayuwa. Ya kawo Labarin yadda ta kaya da Ministan Shari’a a makon da ya shige da Yan uwa suka je da Muzahara, ya ce ya yi baki, amma su Bakin Turawa ne suka ce masa ya fita ya saurari ‘yan Kasarsa. Abin mamaki su sun fi shi sanin darajar dan Adam.
Sannan ya kawo yadda Ranar Talata bayan kammala Muhazahar Yan Sanda suka kawo hari da Teargas, har wani Minista ya taho da tawagarsa ana masa Jiniya nan take suka juya da gudu. Kowa ya ji karar Bindiga da Warin Teargas sai gudu, na hannun Hagun suka koma hannun Dama, wuri ya yamutse. Titi ya tsaya sai gudu ake. Ya ce muna gefe muna kallo mu ka ce ya yi kyau. Kowa ma ya dandana. Suma yan Sanda idan suka Jeho aka jefa musu Teargas din sai gudu tibi tibi ba sa so.
Ya kara cewa idan muka cika Abuja komai ya tsaya, lokacin nan sai ayi wacce za ayi. Don haka ya baiwa sauran bakin yan kasar Waje cewa su koma Kasashensu haka Yan Kudancin Kasar nan su tsayar da Kasuwancinsu, idan suka je Jahohinsu, su ce Yan Arewa ba su iya Mulki ba, Yan ta’adda ne yan Boko Haram ne. Su bar mu da su a Abuja. Idan sun sako mana Jagora shi kenan sai kowa ya dawo ya ci gaba da Kasuwancinsa.
Ya kara da cewa na’am Rayuwarmu tana cikin hatsari, haka kuma rayuwarku tana cikin hatsari. Ya yi rantsuwa ya ce Wallahi ba za su sake zama cikin kwanciyar hankali ba idan wani abu ya samu Sheikh Zakzaky. Ya ce yanzu ba za su iya saka bindiga su harbeshi ba. Amma a kullum suna wasu yan dabaru ne yadda za su ce ai sakamakon rashin lafiyarsa ne ya Mutu.
Ba zai yiwu muna da rai ku samu kwanciyar hankali ba, babu yadda za ayi ku yi wannan ta’addancin da ku ke shirin yi muna raye kuma mu zuba muku Idanu’. In ji Malam Sunusi.
Ya ce Mun sanku, mun san gidan uban kowa, mu san wajen da ku ke Shan giya. Wallahi ba za ku kashe Sheikh ku zauna laifiya ba. Ya jaddada. Don haka yan uwa ku taho Abuja so muke mu tsayar da komai a Abuja.
Ya ce abubuwan da suka faru ga Sheikh Zakzaky Jarabawa ce, duk wanda ya yi Imani da Allah da gaske za a jarabashi. ya ce idan ka ga ka ce La’ilaha Illallahu ba abin da yake samunka ka Tambayi Kalmar Shahadarka, anya kuwa irin ta Shahabbai ce. Idan wani ya ce Labbaika Zakzaky Rayuwarsa na cikin hatsari, amma kai ka ce Labbaika Zakzaky kana zaune lafiya, anya kuwa da gaske ka ke? Saboda Laibbaka Zakzaky daida take da Labbaika Ya Husain!!! kuma Labbaika Ya Husain !! dai dai take da labbaika Zakzaky. Sannan ya tambaya shin mun baiwa Sheikh Zakzaky Hakkinsa kuwa?. Malam Zakzaky ya sauke nauyin da yake kansa. Shin mun sauke nauyin da yake kanmu na hakkin Malam Zakzaky? Shiekh ya Mutu saboda mu rayu, shin yanzu a shirye mu ke mu Mutu saboda Sheikh Zakzaky ya rayu? Ya Tambaya.
Sannan ya koma akan Shahadar Malam Kasumi Umar Sokoto ya ce, Yan uwa bayan Shahadar Sheikh Umar sun cika birnin Sokoto saboda sun ji ya samu Shahada ya samu daukaka. Abin mamaki in ji Malam. Ya ce Malam Kasim ya sha kiran yan uwa zuwa Abuja amma yan uwa ba su amsa masa har ya yi Shahada. ya ce da ace yan uwa sun Amsa kiran Sheikh Kasim sun Shiga Abuja da Malam Kasim bai yi Shahada yanzun ba sai dai a gaba. sai bayan ya yi shahada aka saka bakaken kaya aka doshi Sokoto.
Malam ya ce an kiyasta Yan uwa Sama da dubu dari biyu ne suka shiga Sokoto Jana’izar Sheikh Kasim. Idan wannan adadin ya shiga Abuja wallahi da yanzu Malam Zakzaky yana cikinmu. Ya kara da cewa da Malam Kasim zai dawo a tambayeshi da Yan uw su je Jana’izarka haka da su je Abuja wannene ya tafi? Tabbas ya zai ce ne su je Abuja.
Ya ce yanzu ne Labbaika Ya Al Zakzaky za ta yi amfani ba sai bayan Azzalumai sun kasheshi ba sannan a saka bakaken Kaya mu fito muna Kuka. Yanzu ne za mu fito mu cika Abuja Labbaika Ya Al Zakzaky!!
A Karshe ya karkare da cewa Idan Na yi Shahada a Abuja kada a binne ni a Kano. Ayi mun Jana’iza a binne ni a Abuja. Duk Dan Uwan da zai je Jana’izata ya ta fi Abuja, idan a Kano zai yi bana So, Sai dai idan Sheikh Zakzaky ne ya ce ga yadda za ayi wannan kam bani da zabi, ni da ma kayan Malam ne.
Baya labarinA Sakkwato ma a yau Lahadi an fito muzaharar kiran a gaggauta sakin Sheikh Zakzaky
Gaba labarinAllah ya yiwa Sheikh Abubakar Tureta rasuwa ranar Lahadin nan, an yi jana’izar sa yau Litinin